

ประกาศองค์การบริหารส่วนตำบลแม่เจ้าอยู่หัว
เรื่อง มาตรการให้ผู้มีส่วนได้ส่วนเสีย มีส่วนร่วมในการส่งเสริมความโปร่งใสและป้องกันการทุจริต
***************************
เพื่อให้การดำเนินงานขององค์การบริหารส่วนตำบลแม่เจ้าอยู่หัว เป็นไปตามเจตจำนงสุจริต ตามแนวนโยบายของผู้บริหารองค์การบริหารส่วนตำบล ในด้านความโปร่งใสและป้องกันการทุจริต สามารถตรวจสอบได้เปิดโอกาส ให้ผู้รับบริการ หรือผู้มีส่วนได้ส่วนเสียเข้ามามีส่วนร่วม ในการดำเนินงานขององค์การบริหารส่วนตำบลในทุกระดับ  
องค์การบริหารส่วนตำบลแม่เจ้าอยู่หัว บริหารราชการแบบมีส่วนร่วม โดยให้ผู้รับบริการหรือผู้มีส่วนได้ส่วนเสียเข้ามามีส่วนร่วมในการดำเนินงานขององค์การบริหารส่วนตำบลตามความเหมาะสม ดังนี้ 
1. การมีส่วนร่วมในการให้ข้อมูลข่าวสาร โดยให้ข้อมูลข่าวสารเกี่ยวกับกิจกรรมต่างๆของ องค์การบริหารส่วนตำบลหรือส่วนราชการภายในแก่ผู้รับบริการ ผู้มีส่วนได้เสีย 
2. การมีส่วนร่วมในการแสดงความคิดเห็น โดยเปิดโอกาสให้ผู้รับบริการ ผู้มีส่วนได้ส่วนเสีย ร่วมแสดงความคิดเห็น รวมทั้งให้ข้อเสนอแนะ เกี่ยวกับการดำเนินการ หรือการปฏิบัติงานขององค์การบริหาร ส่วนตำบลและส่วนราชการภายในอย่างเป็นระบบ 
3. การมีส่วนร่วมให้เข้ามามีบทบาท โดยเปิดโอกาสให้ผู้รับบริการ ผู้มีส่วนได้ส่วนเสียมีส่วน ร่วมทำงานในกระบวนการวางแผนและตัดสินใจ มีการแลกเปลี่ยนความคิดเห็นและข้อมูลระหว่างองค์การบริหาร ส่วนตำบลหรือส่วนราชการภายในกับผู้รับบริการหรือผู้มีส่วนได้ส่วนเสียอย่างจริงจัง และมีจุดมุ่งหมายที่ชัดเจน 
4. การมีส่วนร่วมในการสร้างความร่วมมือ โดยเปิดโอกาสให้ผู้รับบริการ ผู้มีส่วนได้ส่วนเสีย มีบทบาทในการตัดสินใจ ตั้งแต่ระบุปัญหา พัฒนาทางเลือก และแนวทางแก้ไขรวมทั้งการเป็นภาคีในการดำเนิน กิจกรรมขององค์การบริหารส่วนตำบลหรือส่วนราชการ 
[bookmark: _GoBack]5. มีส่วนร่วมในด้านการดำเนินงานขององค์การบริหารส่วนตำบลแม่เจ้าอยู่หัว โดยเปิดโอกาสให้ ผู้รับบริการ ผู้มีส่วนได้ส่วนเสียมีบทบาทในการร่วมแสดงความคิดเห็นและข้อเสนอแนะต่อองค์การบริหารตำบลแม่เจ้าอยู่หัว ตลอดจนเปิดโอกาสให้บุคลากร ร่วมแสดงความคิดเห็น หรือข้อเสนอแนะการปฏิบัติงานของผู้บริหาร โดยมีปลัดองค์การบริหารส่วนตำบลแม่เจ้าอยู่หัว เป็นผู้กำกับดูแล 
       จึงประกาศให้ทราบโดยทั่วกัน 
               ประกาศ ณ วันที่ 19 เดือน มีนาคม พ.ศ. ๒๕64
 
                        ชนวีร์  ซุ่นอินทร์

            (นายชนวีร์  ซุ่นอินทร์) 

